jkorsvik/nowiki_second_scrape_merged huggingface dataset:
Interkom Kom Ind

Interkom Kom Ind er det tredje studioalbumet til det danske rockebandet Nephew. Albumet ble lansert den 6. oktober 2006. I samarbeid med produsenten Carsten Heller valgte bandet å bytte instrumenter i en del av låtene, for på den måte å fremtvinge et nytt lydunivers.


== Sporliste ==
«Igen & igen &»
«Mexico ligger i Spanien»
«Cigaret kid»
«Taxa triumf»
«Science fiction & familien»
«Hvidt på sort»
«Hospital»
«Læsterlige klø»
«First Blood harddisk»
«Sway»
«T-kryds»


== Eksterne lenker ==
(en) Interkom Kom Ind på Discogs 
(en) Interkom Kom Ind på MusicBrainz
USADSB

USADSB er et musikkalbum utgitt i 2004 av det danske rockebandet Nephew. Det var bandets andre studioalbum, og ble bandets store gjennombruddsalbum. Albumet solgte i 110 000 eksemplarer, og bandet mottok seks priser ved Danish Music Awards i 2005. Det kom ut fem singler fra dette albumet, «Movie Klip», «En Wannabe Darth Vader», «Superliga», «Ordenspoliti» og «Worst/Best Case Scenario».


== Sporliste ==
«Movie Klip»
«Superliga »
«Blå & Black»
«Milk & Wine»
«Dårlig Træning»
«En Wannabe Darth Vader»
«Worst/Best Case Scenario»
«Ordenspoliti»
«USA DSB»
«Bazooka»


== Referanser ==


== Eksterne lenker ==
(en) USADSB på Discogs 
(en) USADSB på MusicBrainz
Ryan Phillippe

Matthew Ryan Phillippe (født 10. september 1974 i New Castle i Delaware) er en amerikansk skuespiller. Han har spilt i en rekke filmer, blant annet Et farlig spill. Ryan var gift med Reese Witherspoon til 2006. Phillipe og Witherspoon's datter Ava Elizabeth Phillippe, som ble oppkalt etter skuespiller Ava Gardner, ble født den 9. september 1999. Deres sønn ble født i 2003. [1] Den 30. oktober 2006 annonserte Phillippe og Witherspoon at de planla en separasjon. 


== Utvalgte filmer ==


== Referanser ==


== Eksterne lenker ==
(en) Ryan Phillippe på Internet Movie Database 
(sv) Ryan Phillippe i Svensk Filmdatabas 
(da) Ryan Phillippe på Filmdatabasen 
(da) Ryan Phillippe på Scope 
(fr) Ryan Phillippe på Allociné 
(en) Ryan Phillippe på AllMovie 
(en) Ryan Phillippe hos Turner Classic Movies 
(en) Ryan Phillippe hos Rotten Tomatoes 
(en) Ryan Phillippe hos The Movie Database
Weserstadion

Weserstadion er hjemmebanen til den tyske fotballklubben Werder Bremen. Banen har fått navnet etter elva Weser. Under andre verdenskrig ble banen brukt til lagring av tysk krigsmateriale. Banen har en kapasitet på drøyt 42 358 plasser.
Fra sesongen 2019/2020 vil det offisielle navnet være Wohninvest Weserstadion.


== Referanser ==


== Eksterne lenker ==
Offisielt nettsted 
(en) Weserstadion – kategori av bilder, video eller lyd på Commons
Luzjniki stadion

Luzjniki Stadion (Стадион «Лужники») er et fotballstadion i Moskva i Russland. Det er holdt flere større sportsarrangement her og Russland spiller sine landskamper i fotball på dette stadion.


== Historikk ==
23. desember 1954 besluttet den sovjetiske staten å bygge et større stadion i Moskva i Luzjniki-området.  Sovjetunionen hadde tatt 71 medaljer i sommer-OL i 1952 og interessen for friidrett var så stor at det var behov for et stadion med alle moderne fasiliteter som en del av et større sports-kompleks. Stadionet ble offisielt åpnet 31. juli 1956 etter å ha blitt bygget på bare 450 dager.Stadionet var hovedarenaen for sommer-OL i 1980 og kapasiteten var 103 000 under arrangementet.
I 2013 startet en større utvidelse og modernisering av stadionet for fotball VM. Den historiske fasaden ble beholdt, men innvendig ble det bygget helt om. Løpebanen ble fjernet og tribunene ble flyttet nærmere gressmatten. Kapasiteten ble utvidet fra 78 000 til 81 000. Åpningskampen for det ny-renoverte stadionet gikk 11. november 2017 da Argentina slo Russland 1-0. I den andre kampen som ble spilt her, tapte Russland 0-3 mot Brasil, den 23. mars 2018.

		
		
		


== Større arrangementer ==
Allround-VM på skøyter 1962 for menn ble arrangert her, og sovjetiske Viktor Kositsjkin ble verdensmester.
Stadionet ble også brukt under Sommer-OL i 1980.
Finalen i Mesterligaen 2007/2008 mellom Chelsea FC og Manchester United (vinnere) ble spilt her foran 67 310 tilskuere. Denne banen har vanligvis kunstgressunderlag, men i anledning mesterligafinalen ble det lagt naturgress.
VM i friidrett 2013 ble også arrangert her.
Finalen i VM i fotball 2018 ble spilt her.


== Kamper i VM i fotball 2018 ==
Listen viser avspark norsk tid


== Referanser ==


== Eksterne lenker ==
(ru) Offisielt nettsted 
(en) Luzhniki Stadium – kategori av bilder, video eller lyd på Commons 
(en) Offisiell rapport fra Sommer-OL 1980
(en) Lenin stadium – Profil og resultatoversikt på SpeedSkatingNews.info. . Høydenoteringen er usikker
«Lenin Stadium» (engelsk). Skateresults.com. Arkivert fra originalen 30. desember 2006. Besøkt 22. november 2011. 
(nl) Triomf op het ijs: WK 1962 Moskou – 19-minutters dokumentar om Allround-VM 1962 for menn på www.geschiedenis24.nl
Kunyaza

Kunyaza (fra kinyarwanda; «det å få kvinner til å tisse», «å få frem vaginalsekret», «våt sex») er en seksuell teknikk kjent fra Rwanda. Teknikken går ut på at mannen slår sin erigerte penis mot kvinnens indre kjønnslepper og klitoris for å fremprovosere vaginalsekret. Dette kan gjøres både med det formål å i seg selv lede til seksuell nytelse, eller som forberedelse til samleie.Kunyaza har lange tradisjoner, og er en utbredt teknikk i Rwanda. Både rwandiske kvinner og menn anser det som svært viktig å oppnå tilstrekkelig glid under samleie, og bruker dermed kunyaza og andre teknikker for å oppnå dette. Det er en utbredt oppfatning blant rwandiske kvinner at manglende glid under samleie lett fører til utroskap eller ønske om skilsmisse fra mannens side. Språket kinyarwanda har også et eget ord for kvinner med utilstrekkelig vaginalsekreter, igihama.Ifølge legenden oppstod kunyaza i Rwandas tredje dynasti mens kongen var på reise og dronningen ville ha sex. Hun kommanderte en av vaktene til å sex med henne, men han var så redd at han skalv. I stedet for å å støte inn i henne, slo han skjelvende manndommen sin mot hennes klitoris til hun begynte å sprute. Vannet fra dronningen, skal ifølge legenden ha startet elven Kivu som folket kaller «kilden til liv». Siden den gang har metoden utviklet seg over tid med flere forskjellige stillinger, teknikker og urter.
Praksisen med Kunyaza er beslektet med Guca imyeyo. Guca imyeyo er en teknikk for å øke størrelsen på de indre kjønnsleppene, og anses som en nødvendig forutsetning for å kunne lykkes med kunyaza.Mange som praktiserer Kunyaza vil motsette seg bruk av kondom, da dette er påstått å ødelegge for «blandingen» av kroppsvæsker. Dette anses som en helsemessig utfordring da ubeskyttet sex kan føre til spreding av HIV.


== Referanser ==


== Eksterne lenker ==
Intervju om kunyaza med forfatteren av boken Le secret de l’amour à l’africaine
Norsk arverett

Norsk arverett viser til rettslig regulering av arv i Norge. Arverettslige spørsmål i Norge reguleres først og fremst av arveloven fra 1972. Juridisk må området ses i sammenheng med reglene om skifte. Området grenser opp mot familieretten, og ekteskapsloven fra 1991 kan derfor være av betydning.
Det er to måter man kan arve på etter norsk rett – arv etter loven og arv etter testament.


== Arv etter loven ==
Dersom den avdøde (arvelateren) ikke utpeker hvem som skal ta arv i et gyldig testament, er det arvelovens regler som avgjør dette. Det er likevel visse begrensninger i testasjonsadgangen.
Arvelovens regler stiller opp et parentelsystem som deler arvelaterens slektninger opp i arveklasser etter hvor nært beslektet de var med avdøde. Dette bestemmer at dersom avdøde har barn og ektefelle i live, arver ektefellen en fjerdedel mens barna deler resten. Er ett eller flere barn døde, overtar deres eventuelle barn (arvelaterens barnebarn) deres arv, og slik fortsetter det med deres eventuelle etterfølgere. Har ikke avdøde ektefelle, arver barna alt.
Hvis den avdøde ikke har etterkommere (livsarvinger), får ektefellen halvparten av arven, og avdødes foreldre den andre halvdelen, eller deres etterkommere (avdødes søsken, nieser/ nevøer osv.) hvis de er døde.
Er ingen av foreldrene eller deres etterkommere i live, går hele arven til en eventuell ektefelle, eller til besteforeldrene eller deres etterkommere, men i norsk lov ikke lenger ned enn til kusiner og fettere.
Er ingen av dem som er nevnt her i live, og avdøde ikke har opprettet gyldig testament, går arven til Staten med mindre særlige grunner tilsier noe annet.


== Arv etter testament ==
Utdypende artikkel: TestamentEt sentralt prinsipp innen arveretten er testasjonsfriheten, som i utgangspunktet gir mulighet til å opprette et testament som bestemmer en annen fordeling av arven enn den loven stiller opp. Testamentet går da foran loven.
Fra utgangspunktet om testasjonsfrihet er det noen viktige unntak. Ektefelle og barn har krav på henholdsvis minstearv og pliktdelsarv, som er deler av arven arvelateren ikke kan ta fra dem ved testament. Barna skal ha to tredjedeler av arven på deling, begrenset til en million kroner hver, og ektefellen skal ha 4 ganger folketrygdens grunnbeløp hvis avdøde har livsarvinger, 6 hvis vedkommende ikke har det.
For at et testament skal være gyldig, må det som utgangspunkt være skriftlig og signert av testator, med to vitner som signerer. Disse kravene kan fravikes dersom testator pga. brå og farlig sykdom eller annet nødstilfelle ikke kan overholde dem, og i stedet oppretter nødtestament. En testamentarisk bestemmelse er ugyldig dersom vitnene er inhabile, når testator er sinnssyk eller i høy grad sjelelig svekket eller når den er fremkalt ved tvang. For at testamentet til en person under 18 år skal bli gyldig, må det godkjennes av justisdepartementet.


== Se også ==
Slekt (jus)
Arveavgift


== Eksterne lenker ==
Arveloven, fra Lovdata
Skifteloven, fra Lovdata
Justisdepartementets orientering til arvinger
Jussportalens oversiktsside om arverett
Enoks vei (Oslo)

Enoks vei (1-39, 2-30) er en vei i Oslo på Lille Ekeberg i bydel Nordstrand. Veien starter hvor Røhrts vei slutter, og går til Vårveien. Veien fikk sitt navn i 1951 etter Enok Abrahamson (1877–1935). Det meste av Enoks vei tilhører Lille Ekeberg borettslag.


== Referanser ==
Høvringen

Høvringen er ei fjellgrend i vestre del av Rondane, beliggende 1000 meter over havet. Høvringen var tidligere ei av Norges største setergrender med sine over 30 setre. I dag er imidlertid hovednæringen turisme, og det er flere overnattingsmuligheter i hytter og hoteller. Rondane nasjonalpark går helt frem til bebyggelsen og er det naturlige turområdet for stedets mange besøkende. 
Opprinnelsen til navnet Høvringen er noe uklart. Det kan komme fra «hovringen» som en hentydning til fjellene rundt som danner en halvsirkel. Det kan også komme fra høvre i hestesele, som er en høyde i nærheten.
Legenden Peer Gynt var i et basketak her med troll. Her skrev Engebret Hougen-sangen Sjå sole på Anaripigg på Sel-dialekt.


== Eksterne lenker ==
Nettsted for Høvringen
Enok Abrahamson

Enok Abrahamson (født 3. oktober 1877, død 6. august 1935) var en norsk lyriker. Hans diktsamling: Under grågåsens plog: dikte fra Aker, fjorden og byen, kom ut i 1935. Flere av diktene har lokalhistorisk interesse for Oslo Øst og Ekebergområdet og siteres fremdeles av eldre folk. Han søster var kunstmaleren Birgit Abrahamsen (1879-1961).

Abrahamson sørget for at mange av veiene på Simensbråten fikk poetiske navn som «Vårveien», «Lyngveien», «Bauneveien», «Fiolveien», «Linneaveien», «Vardeveien» o.l. I 1909 bygde han flere hus på Simensbråten. Han var en tid formann i velforeningen på Simensbråten og medlem av Aker herredsstyre og Akers jordbruksutvalg under første verdenskrig. I 1914 foreslo han at Nordre Skøyen hovedgård skulle bli såkalt kulturhus. 39 år senere ble dette vedtatt av formannskapet,
Veien Enoks vei på Ekeberg er oppkalt etter ham.


== Bibliografi ==
Under grågåsens plog 1935
Paa allfarvei – nye digte 1904
Digte 1901


== Referanser ==
Grito de Dolores

Grito de Dolores var presten Miguel Hidalgos oppfordring til å gjøre Mexico uavhengig. «El Grito» (ropet) ble holdt den 16. september 1810 i byen Dolores i delstaten Guanajuato. «Dolor» betyr smerte på spansk, så «Grito de Dolores» kan både bety «Ropet fra byen Dolores» og et «Rop i smerte».
For å samle sin menighet, ringte Hidalgo med kirkeklokken. Deretter oppfordret han til kamp for at Mexico skulle gjøres uavhengig og at alle spanjoler skulle sendes i eksil eller bli arrestert.
El Grito avsluttes med «Mexicanos, ¡viva México!» som på norsk kan oversettes med «Mexicanere, lenge leve Mexico!»
Først i 1821 ble Mexicos uavhengighet anerkjent.


== Tradisjoner ==
Det har vært en årlig tradisjon siden 1821 at presidenten i Mexico ringer med Hidalgos klokke og gjentar Hidalgos ord kl. 23:00 om kvelden den 15. september. Tradisjonelt har dette blitt utført av Mexicos president på balkongen til Palacio Nacional ved Zócalo, midt i Distrito Federal.


=== Året 2006 ===
Den 15. september 2006 ble ikke dette utført ved Zócalo. President Vicente Fox ropte «¡Viva México!» fra byen Dolores Hidalgo, der det opprinnelig ble utført av Miguel Hidalgo i 1810.


== Litteratur ==
Carlos Herrejón Peredo: Versiones del grito de Dolores y algo más. In: Rafael Vargas: 20/10. Memoria de las revoluciones en México. RGM Medios, México 2009, S. 38–53, ISBN 978-607-7748-04-5.


== Eksterne lenker ==
(en) Grito de Dolores – kategori av bilder, video eller lyd på Commons 
Webside med informasjon, live video og videoopptak fra når presidenten utfører Grito de Dolores Arkivert 3. september 2006 hos Wayback Machine.
Dolores Hidalgo

Dolores Hidalgo er en liten by i den meksikanske delstaten Guanajuato. Den befinner seg i en høyde på 1900 meter over havet. Kommunen hadde en befolkning på 148 173 i 2010, mens selve byen hadde 59 240 innbyggere. Mexicos frigjøringskamp starta i denne byen, og den har fått tilnavnet «Den nasjonale selvstendighetens vugge». Den har status som «Pueblo Mágico».


== Historie ==

Dolores var en liten landsby inntil Miguel Hidalgos berømte «Grito de Dolores» her den 16. september 1810, altså den talen han holdt som oppildnet til opprør mot spanjolene. Elleve år senere ble frihetskampen kronet med hell. Senere skiftet byen navn til Dolores Hidalgo for å ære ham.


== Referanser ==


== Eksterne lenker ==
Offisielt nettsted 
(en) Dolores Hidalgo Municipality – kategori av bilder, video eller lyd på Commons 
Kommunens offisielle hjemmeside
Franklin Buckley

Franklin Charles Buckley (født 9. november 1883 i Urmston, Stor-Manchester, England, død 21. desember 1964 i Walsall, West Midlands, England) var en engelsk landslagsspiller i fotball som spilte for åtte engelske klubber i årene 1903 til 1919. Han var også manager for seks engelske klubber i årene 1919 til 1955. Mest kjent under navnet Major Frank Buckley 
Buckley spilte 1 landskamp for England.


== Karriere som fotballspiller ==


=== Landslagskarriere for England ===


=== Klubblag ===


== Karriere som fotballmanager ==


=== Klubblag ===


== Referanser ==


== Kilder ==
Mortimer, Gerald (2004): The Who´s Who of DERBY COUNTY. Breedon Books Publishing, Derby. ISBN 1-85983-409-4
Rollin, Jack (1998): ROTHMANS BOOK OF FOOTBALL RECORDS. Headline Book Publishing, London. ISBN 0-7472-1954-0


== Eksterne lenker ==
(en) Franklin Buckley – Soccerbase.com 
(en) Franklin Buckley – Soccerbase.com (manager) 
(en) Franklin Buckley – EU-Football.info
Hakija Turajlić

Hakija Turajlić (født 1936, død 8. januar 1993) var en bosnisk statsmann som ble drept av serbiske gjerningsmenn mens han var under beskyttelse av franske FN-soldater. Da han ble drept fungerte han som statsminister for Bosnia. Attentatet ble en vanskelig sak for FN. Han ble transportert av franske FN-soldater i en skuddsikker bil fra flyplassen i Sarajevo. På vei til regjeringsbygget ble de stoppet av serbiske paramilitære. Under diskusjonen med disse paramilitære åpnet en FN-soldat bakdøren på bilen og en av de serbiske soldatene lente seg over skulderen hans og skjøt Turajlić flere ganger. Gjerningsmennene ble aldri tatt. 
Hvert år minnes Turajlić i en seremoni i Sarajevo.
Markale-massakrene

Markale-massakrene var to massakre begått av serbiske styrker i Sarajevo. Den første skjedd 5. februar 1994 da 68 mennesker ble drept og 144 skadet. Den andre skjedde 28. august 1995, da ble 37 mennesker drept og 90 skadet.


== Referanser ==
Goražde

Goražde er en by og en kommune i kantonen Bosna-Podrinje i Øst-Bosnia ved Drina-elven. Foreløpige tall fra folketellingen i 2013 viste at Goražde hadde 22 080 innbyggere.Under Bosnia-krigen var det en av de tre enklavene som sammen med Srebrenica og Žepa var omringet av serbiske militære styrker. Etter krigens slutt var byen den eneste som ikke ble etnisk renset av de tre. Et ledd i Dayton-avtalen sikret byen en trygg korridor til den Bosnjak-kroatiske føderasjon.


== Referanser ==


== Eksterne lenker ==
Offisielt nettsted 
(en) Goražde – kategori av bilder, video eller lyd på Commons
Gyllen havkaruss

Gyllen havkaruss eller dorade (Sparus aurata) er en fiskeart som tilhører havkarussene.
Kroppen er oval og flattrykt fra sidene. Øynene er små. Den er sølvgrå med en svart flekk på gjellelokket. Voksne eksemplarer har svarte og gylne bånd på hodet. Den kan bli 70 cm lang, men vanlig lengde er opptil 35 cm.
Gyllen havkaruss svømmer alene, eller i små stimer, over sandbunn og i sjøgrasområder. Om våren vandrer den ofte inn i brakkvann i laguner og elvemunninger. Arten er vanlig fra brenningssonen ned til 30 m dyp, men er tatt ned til 150 m. Den eter bløtdyr, krepsdyr og fisk.
Arten er utbredt i Atlanterhavet fra De britiske øyer til Kanariøyene og Kapp Verde. Den er også vanlig i Middelhavet, men er svært sjelden i Svartehavet.Gyllen havkaruss er populær matfisk og blir også solgt i norske butikker. Verdensfangsten av vill gyllen havkaruss var i 2012 bare 8096 tonn, mens det ble produsert 159 730 tonn i oppdrettsanlegg.


== Referanser ==


== Eksterne lenker ==
(en) Dorade – oversikt og omtale av artene i WORMS-databasen 
(en) Dorade i Global Biodiversity Information Facility 
(sv) Dorade hos Dyntaxa 
(en) Dorade hos FishBase 
(en) Dorade hos ITIS 
(en) Dorade hos NCBI 
(en) Kategori:Sparus aurata – bilder, video eller lyd på Wikimedia Commons 
(en) Sparus aurata – galleri av bilder, video eller lyd på Wikimedia Commons 
Sparus aurata – detaljert informasjon på Wikispecies
Okseøyefisk

Okseøyefisk (Boops boops) er en fiskeart.
Den har en mer spoleformet kropp enn vanlig hos havkarusser. Ryggen er gråblå og sidene er sølvfarget eller gylne. Sidelinjeorganet vises som en mørk stripe. Øynene er store. Den kan bli opptil 38 cm lang, men vanlig lengde er opptil 25 cm. Arten svømmer i store stimer over sandbunn på 2–150 m dyp. Den eter alger, sjøgras, svamper og krepsdyr.
Okseøyefisk er utbredt i det østlige Atlanterhavet fra Norge til Angola inkludert farvannene rundt Kanariøyene, Kapp Verde, São Tomé og Príncipe. Den finnes også i Middelhavet og Svartehavet. Nord for De britiske øyer er den svært sjelden.
Arten fiskes med line, trål og ringnot. Hellas og Spania er landene med størst fangst. I 2012 ble det totalt fisket 40 832 tonn okseøyefisk.


== Referanser ==


== Litteratur ==
P. Pethon (2005). Aschehougs store fiskebok (5 utg.). Oslo. ISBN 82-03-23247-7. 


== Eksterne lenker ==
(en) okseøyefisk – oversikt og omtale av artene i WORMS-databasen 
(en) okseøyefisk i Global Biodiversity Information Facility 
(no) okseøyefisk hos Artsdatabanken 
(sv) okseøyefisk hos Dyntaxa 
(en) okseøyefisk hos FishBase 
(en) okseøyefisk hos ITIS 
(en) okseøyefisk hos NCBI 
(en) Kategori:Boops boops – bilder, video eller lyd på Wikimedia Commons 
Boops boops – detaljert informasjon på Wikispecies (en) Boops boops (Linnaeus, 1758) Bogue - FishBase
Flekkpagell

Flekkpagell (Pagellus bogaraveo) er en fiskeart som tilhører havkarussene.
Den har en høy kropp med en stor, mørk flekk over gjellelokket. Den kan bli opptil 70 cm lang, men vanlig lengde er opptil 30 cm. Arten svømmer i stim over ulike bunntyper. Ungfiskene svømmer på 15–120 m dyp nær kysten, mens de eldre fiskene finnes ned til 700 m dyp ute ved kontinentalskråningen. Den eter pigghuder, krepsdyr og muslinger.
Flekkpagell er utbredt i det østlige Atlanterhavet fra Norge og Island til Mauritania inkludert farvannene rundt Madeira og Kanariøyene. Den finnes også i det vestlige Middelhavet.
I middelhavsområdet er det et betydelig fiske etter flekkpagell. Den er også en populær sportsfisk.


== Litteratur ==
P. Pethon (2005). Aschehougs store fiskebok (5 utg.). Oslo. ISBN 82-03-23247-7. 


== Eksterne lenker ==
(en) Flekkpagell – oversikt og omtale av artene i WORMS-databasen 
(en) Flekkpagell i Global Biodiversity Information Facility 
(no) Flekkpagell hos Artsdatabanken 
(sv) Flekkpagell hos Dyntaxa 
(en) Flekkpagell hos FishBase 
(en) Flekkpagell hos ITIS 
(en) Flekkpagell hos NCBI 
(en) Kategori:Pagellus bogaraveo – bilder, video eller lyd på Wikimedia Commons 
(en) Pagellus bogaraveo – galleri av bilder, video eller lyd på Wikimedia Commons 
(en) Pagellus bogaraveo (Brünnich, 1768) Blackspot seabream - FishBase
Philip Barlag

Isak Philip Hartvig Ree Barlag (født 7. desember 1840 i Christiania, død 28. september 1913) var en norsk maler. 


== Familie ==
Han var sønn av skolelærer Johan Herman B. og Fredrikke Louise Christensen. Han giftet seg med Gunda Mathilde Kristine Jenssen (født 1854).


== Kunstnerisk virke ==
Barlag var elev av David Arnesen fra våren 1858 til oktober 1860. Høsten 1858 begynte han på Den Kongelige Tegneskole, først i elementær- og gipsklassen. Fra 1861 til 1863 var han elev i Christopher Borchs frihåndsklasse. Han var elev ved J.F. Eckersbergs malerskole i perioden 1860–1864. Videre studerte han i München 1864–1865. I München gikk han ikke på kunstakademiet, men mottok privatundervisning.
Barlag mottok reisestipend  til München-73, Berlin og Hamburg. Han besøkte ofte København og Stockholm. Fra 1861 foretok han også mange studiereiser i Norge.
Han utviklet en forkjærlighet for naturstudier og fordypet seg særlig i fjellandskapets mange uttrykk. Han har også etterlatt seg en rekke bilder malt ved fjorden, og mange malerier av naturen i vinterdrakt. Han sendte fra 1865 jevnlig sine naturtro bilder til kunstforeninger i Oslo, Bergen og Drammen. Han er representert i Nasjonalgalleriet og en rekke andre museer. I årene 1879–1912 var han ansatt ved SHKS og var lærer for en rekke norske kunstnere, bl.a. Otto Sinding.


== Referanser ==


== Kilder ==
Philip Barlag; Norsk kunstnerleksikon
Rødpagell

Rødpagell (Pagellus erythrinus) er en fiskeart som tilhører havkarussene.
Den ligner på slektningen flekkpagell, men har spissere snute og mindre øyne. Gjellehulene og den store munnen er svarte. Ryggen er oransjerød. Den kan bli opptil 60 cm lang, men vanlig lengde er opptil 25 cm. Arten svømmer i stim over ulike bunntyper på 15–120 m dyp. Den eter krepsdyr, muslinger og småfisk.
Rødpagell er utbredt i det østlige Atlanterhavet fra De britiske øyer til Guinea-Bissau inkludert farvannene rundt Kapp Verde, Madeira og Kanariøyene. Den finnes også i Middelhavet. Den er aldri tatt i norske farvann.
I middelhavsområdet er det et betydelig fiske etter rødpagell.


== Litteratur ==
P. Pethon (2005). Aschehougs store fiskebok (5 utg.). Oslo. ISBN 82-03-23247-7. 


== Eksterne lenker ==
(en) Rødpagell – oversikt og omtale av artene i WORMS-databasen 
(en) Rødpagell i Global Biodiversity Information Facility 
(no) Rødpagell hos Artsdatabanken 
(sv) Rødpagell hos Dyntaxa 
(en) Rødpagell hos FishBase 
(en) Rødpagell hos ITIS 
(en) Rødpagell hos NCBI 
(en) Kategori:Pagellus erythrinus – bilder, video eller lyd på Wikimedia Commons 
Pagellus erythrinus – detaljert informasjon på Wikispecies 
(en) Pagellus erythrinus (Linnaeus, 1758) Common pandora - FishBase
Holte skole

Holte skole er en ungdomsskole som ligger i Randesund i Kristiansand. Skolens elever kommer fra Ytre Randesund, samt Odderhei og Dvergsnes. Symbolet til skolen er en drage, og skolens visjon er «Holte – skolen som løfter». Rektor er Ingvill Stangeland. Det går ca. 300 elever på Holte skole. Tidligere rektor på skolen var Roy Wiken, som ble rektor på en ny skole etter sommerferien 2011.


== Eksterne lenker ==
Holte skole
Kristiansand kommune Om Holte skole